|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 01.11.2024** |  |  |
|  |  |  |

**35 επιχειρήσεις με 1.000 θέσεις εργασίας στην «Ημέρα Καριέρας» της ΔΥΠΑ στα Ιωάννινα το Σάββατο 9 Νοεμβρίου**

Η Δημόσια Υπηρεσία Απασχόλησης (ΔΥΠΑ) διοργανώνει την «Ημέρα Καριέρας» των Ιωαννίνων, το Σάββατο 9 Νοεμβρίου στο ξενοδοχείο Du Lac Congress Center & Spa (Κ. Παπούλια & Ίκκου, 452 21) από τις 10:00 έως τις 18:00.

Στην εκδήλωση θα παρευρίσκονται εκπρόσωποι 35 επιχειρήσεων, αναζητώντας ιδανικούς υποψήφιους για 1.000 θέσεις εργασίας διαφορετικών ειδικοτήτων, χαμηλής, μεσαίας και υψηλής εξειδίκευσης.

Η είσοδος είναι δωρεάν για όλους και η δήλωση ενδιαφέροντος συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-loannina2024>

Οι επιχειρήσεις που συμμετέχουν δραστηριοποιούνται σε κλάδους οικονομικής δραστηριότητας, όπως βιομηχανίες εμφιαλωμένων νερών και ποτών, τροφίμων και πλαστικών, επιχειρήσεις που δραστηριοποιούνται στον κλάδο του χονδρικού και λιανικού εμπορίου, της κοινωνίας της πληροφορίας, των ενεργειακών έργων, της εκπαίδευσης, της παροχής υπηρεσιών υγείας, της χρηματοοικονομικής και τεχνολογικής συμβουλευτικής, των τηλεπικοινωνιών και του τουρισμού.

Οι ειδικότητες αφορούν διαφορετικά επίπεδα εκπαίδευσης, όπως: ηλεκτρολόγοι μηχανικοί, μηχανολόγοι μηχανικοί, τεχνολόγοι τροφίμων, χημικοί, γεωπόνοι, ηλεκτρολόγοι, υδραυλικοί, ψυκτικοί, τυροκόμοι, εργατοτεχνίτες, χειριστές μηχανημάτων, ειδικότητες ΙΤ, εκπαιδευτικοί, νοσηλευτές, φυσικοθεραπευτές, στελέχη χρηματοοικονομικών τμημάτων, σύμβουλοι τηλεφωνικής εξυπηρέτησης και τεχνικής υποστήριξης, υπάλληλοι γραφείου, λογιστές, πωλητές, υπάλληλοι αποθήκης, οδηγοί, καθώς και ειδικότητες σε όλο το φάσμα του τουρισμού.

Κατά τη διάρκεια της εκδήλωσης, οι πολίτες θα έχουν τη δυνατότητα να συνομιλήσουν με στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) για τις υπηρεσίες της ΔΥΠΑ.

Για όλες τις πληροφορίες σχετικά με τις δράσεις της ΔΥΠΑ: [www.dypa.gov.gr](http://www.dypa.gov.gr)

Για αναλυτικές πληροφορίες σχετικά με τη ΜΕΜΜΕ: <https://www.dypa.gov.gr/memme>